12.9.2023
ET
Euroopa Liidu Teataja
C 322/9
Need märgised peavad olema kinnitatud viisil, mis välistab nende uuesti kasutamise.
Kaitstud geograafilise tähise logo:
4.
Geograafilise piirkonna täpne määratlus Toote „Cecina de León“ geograafiline tootmispiirkond asub üksnes Leóni provintsis.
5.
Seos geograafilise piirkonnaga Seos geograafilise piirkonna ja toote „Cecina de León“ vahel tugineb toote mainele ja eriomadustele.
Iseloomulik värvus, marmorjas pind, mahlasus, vähene kiulisus ja eristuv suitsune aroom on omadused, mis eristavad toodet teiste piirkondade toodetest.
Toote iseloomulikud omadused on toonud sellele märkimisväärse tuntuse ja maine paljude aastate jooksul, mil toodet on määratletud geograafilises piirkonnas traditsiooniliselt toodetud.
Järgmised näited tõendavad toote „Cecina de León“ mainet.
28. oktoobril 2013 edastas Hispaania riiklik telekanal RTVE saadet Un país para comérselo [Maa, kus on hea süüa] (36 minutit) Leónist ja selle põllumajandustoodetest.
Programmis kirjeldati mitmesuguseid retsepte, kus koostisaineks oli toode „Cecina de León“, ja rõhutati selle eriomadusi.
29. juunil 2021 kirjeldati teises RTVE saates España Directo [Hispaania otseülekandes] toote tootmisprotsessi ja omadusi.
Mõlemad saated on kättesaadavad lingilt https://www.rtve.es/ Reisimisele ja gastronoomiale pühendatud ajakirjad, nagu „Traveler“ ja „Cocina y vino“, rõhutavad toote „Cecina de León“ nii kodumaist kui ka rahvusvahelist mainet.
Ajakirjas „Traveler“ 13. oktoobril 2017 avaldatud artiklis pealkirjaga „Miks peaks León olema gastronoomiapealinn aastal 2018“ öeldakse: „On selge, et Leóni kaubamärk on juba mõnda aega tuntud väljaspool Hispaaniat.
Tooted nagu chorizo, cecina ja teatavad juustud, mis pärinevad Leónist, on teinud võidukäiku maailma sedavõrd mitmekesistes kaugetes paikades, nagu Hongkong, Rooma ja isegi Kariibi mere saared.“
Teises artiklis, mis avaldati 20. detsembril 2020 ajakirjas „Cocina y vino“ pealkirjaga „Mida süüakse Hispaanias jõulude ajal?“, kõneldakse traditsioonilistest Hispaania toitudest, sealhulgas tootest „Cecina de León“: „Eelroaks on Leónile nii tüüpilised juustud või kuivatatud veiseliha (cecina).“
2018. aastal, kui León oli Hispaania gastronoomiapealinn, pääses toode „Cecina de León“ maailma suurima kuivatatud lihatükiga Guinnessi rekordite raamatusse.
Peale selle on „Cecina de León“ saanud kahel aastal järjest kõrgeima auhinna prestiižsel rahvusvahelisel konkursil „Great Taste Awards“ [Suurepärase maitse auhind]: 2020. aastal saavutas ta kaks ja kolm tähte ja 2021. aastal kolm tähte.
Toote „Cecina de León“ tootjad osalevad kodumaistel ja rahvusvahelistel laatadel, kus nad edendavad kuivatatud liha mainet.
Laatade hulka kuuluvad toidulaat Barcelonas, „Gurmeesalong“ ja „Liha atraktsioon“ Madridis, samuti näitus SIAL Pariisis ja laat „Anuga“ Saksamaal.